बच्चों ने प्रतियोगिताओं में दिखाई अपनी प्रतिभा
मॉडलटाउन स्थित गुरु तेग बहादुर पब्लिक स्कूल में गुरुवार को विभिन्न प्रतियोगिताओं का आयोजन किया गया। डॉ. गणेशदास डीएवी महिला शिक्षण महाविद्यालय द्वारा आयोजित प्रश्नोत्तरी, पोस्टर मेकिंग, स्लोगन लेखन एवं कार्ड मेकिंग जैसी प्रतियोगिताओं में बच्चों ने अपनी प्रतिभा दिखाई। इसमें स्कूल प्रिंसीपल सुदर्शन शर्मा ने मुख्य अतिथि के तौर पर शिरकत की, जबकि इसका आयोजन कॉलेज प्राचार्य डॉ. राकेश संधू के मार्गदर्शन में हुआ।
प्रश्नोत्तरी प्रतियोगिता में 3-3 विद्यार्थियों के पांच समूह बनाए गए। प्रतिभागियों से सामान्य ज्ञान, वाणिज्य, खेल, कम्प्यूटर, संक्षेपण आदि से संबंधित प्रश्न पूछे गए। सुदर्शन शर्मा ने कहा कि इन प्रतियोगिताओं का मुख्य उद्देश्य विद्यार्थियों में आत्मविश्वास, ज्ञान एवं सृजनात्मकता को विकसित करना था। उन्होंने कहा कि इस तरह की प्रतियोगिताओं से बच्चों में छिपी प्रतिभा उजागर होती है। राकेश संधू ने कहा कि इस तरह के हेल्दी कंपीटिशन से बच्चों में बौद्धिक विकास के साथ-साथ आत्मविश्वास पैदा करते हैं। मंच का संचालन प्रभजोत कौर ने किया। इस मौके पर प्राध्यापिका सुमिता अरोड़ा भी मौजूद रही। विजेता बच्चों को मुख्य अतिथि ने स्मृति चिन्ह देकर सम्मानित किया।
hin_Deva hin_Deva hin_Deva